title: KOMISIJOS DELEGUOTOJI DIREKTYVA (ES) .../… kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria leidžiama naudoti šviną optinėje įrangoje naudojamo balto stiklo sudėtyje

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Šia Komisijos deleguotąja direktyva, siekiant suderinti su technikos pažanga, dėl išimties taikymo švino naudojimui specialioms reikmėms iš dalies keičiamas Europos Parlamento ir Tarybos direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (nauja redakcija)
                  1
                (toliau – RoHS 2) III priedas.

               RoHS 2 ribojamas tam tikrų pavojingų medžiagų naudojimas elektros ir elektroninėje įrangoje. RoHS 2 įsigaliojo 2011 m. liepos 21 d.

               Ribojamos medžiagos išvardytos RoHS 2 II priede; jau ribojamas švino, gyvsidabrio, kadmio, šešiavalenčio chromo, polibromintų bifenilų ir polibromintų difenileterių naudojimas, o bis(2etilheksil)ftalato (DEHP), benzilbutilftalato (BBP), dibutilftalato (DBP), diizobutilftalato (DIBP) naudojimo apribojimas bus taikomas nuo 2019 m. liepos 22 d. RoHS 2 III ir IV prieduose išvardytos elektros ir elektroninės įrangos (EEĮ) medžiagos ir komponentai, skirti specialiosioms reikmėms, kuriems išimties tvarka netaikomas RoHS 2 4 straipsnio 1 dalyje nustatytas medžiagų naudojimo apribojimas.

               5 straipsnyje numatyta III ir IV priedų derinimo su mokslo ir technikos pažanga galimybė (išimčių įtraukimo, atnaujinimo, keitimo ir išbraukimo). Remiantis 5 straipsnio 1 dalies a punktu, kad išimtys būtų įtrauktos į III ir IV priedus, jų įtraukimas turi neturėti neigiamos įtakos aplinkos ir sveikatos apsaugos lygiui, numatytam Reglamente (EB) Nr. 1907/2006 ir turi būti įvykdyta bent viena iš toliau nurodytų sąlygų: jų eliminavimas, konstrukcijos pakeitimas arba pakeitimas medžiagomis arba sudedamosiomis dalimis, kurioms nereikia II priede nurodytų medžiagų, yra moksliškai ar techniškai neįmanomas; neužtikrintas pakaitalų patikimumas; bendras neigiamas poveikis aplinkai, sveikatai ir vartotojų saugai dėl pakeitimo galėtų būti didesnis negu bendras teigiamas poveikis aplinkai, sveikatai ir vartotojų saugai.

               Be to, 5 straipsnio 1 dalyje nustatyta, kad Europos Komisija (Komisija), priimdama atskirus deleguotuosius aktus pagal RoHS 2 20 straipsnį, specialioms reikmėms skirtas EEĮ medžiagas ir komponentus įtraukia III ir IV priedų sąrašus. 5 straipsnio 3 dalyje ir V priede nustatyta paraiškų dėl išimties taikymo, atnaujinimo arba atšaukimo teikimo tvarka.

               2.KONSULTACIJOS PRIEŠ PRIIMANT AKTĄ

               Taikant 5 straipsnio 3 dalies ir V priedo nuostatas, kuriomis vadovaudamosi suinteresuotosios šalys gali teikti paraiškas dėl medžiagų naudojimo apribojimo išimties taikymo, po RoHS 2 paskelbimo Komisija gavo daug
                  2
                prašymų taikyti naujas arba atnaujinti galiojančias išimtis.

               2014 m. lapkričio 11 d. Komisija gavo paraišką dėl III priedo 13.a punkto išimties atnaujinimo, susijusio su švino panaudojimu optinėje įrangoje naudojamo balto stiklo sudėtyje.

               Siekdama įvertinti paraišką dėl išimties taikymo, Komisija pradėjo tyrimą, kad atliktų reikiamą techninį ir mokslinį paraiškos vertinimą, įskaitant aštuonių savaičių trukmės atviras
                  3
                internetines konsultacijas
                  4
                dėl paraiškos su suinteresuotosiomis šalimis. Per konsultacijas su suinteresuotosiomis šalimis pastabų negauta.

               Galutinė ataskaita, kurioje pateiktas paraiškos vertinimas, paskelbta
                  5
               ; apie tai pranešta suinteresuotosioms šalims. Projektui skirtas puslapis nurodytas interneto svetainėje „Europa“
                  6
               .

               Vėliau Komisija konsultavosi su valstybių narių pagal RoHS 2 priimamų deleguotųjų aktų ekspertų grupe. Siūlomas RoHS 2 III priedo pakeitimas kartu su visa reikiama bendrąja informacija išsiuntinėtas 2016 m. kovo 17 m. ir ekspertų paprašyta 2016 m. balandžio 19 d. susitikime pateikti pastabas dėl pasiūlymo. Ekspertų grupė vienbalsiai pritarė pasiūlymui penkerius metus nuo pradinės išimties 13.a galiojimo pabaigos dienos taikyti išimtį švino naudojimui optinėje įrangoje naudojamo balto stiklo sudėtyje. Laikantis Geresnio reglamentavimo gairių, deleguotojo akto projektas buvo paskelbtas Geresnio reguliavimo portale keturių savaičių laikotarpiui siekiant gauti visuomenės atsiliepimų. Gauti trys atsiliepimai. Visuose juose pareikštas pritarimas deleguotojo akto priėmimui. Atlikti visi reikiami veiksmai pagal 5 straipsnio 3–7 dalis. Tarybai ir Parlamentui apie susijusius veiksmus pranešta.

               Galutinėje ataskaitoje ypač pabrėžta toliau pateikiama techninė informacija (ataskaita nurodyta išnašoje 5).

               Švino pagrindu pagamintas stiklas naudojamas, nes jo savybių – šviesos pralaidumo, optinės sklaidos, šiluminio laidžio, dvejopo lūžimo ir kt., – derinys yra unikalus.

               Yra alternatyvių bešvinio optinio stiklo modelių – bešvinio stiklo, plastikinių lęšių ir kitaip suprojektuotos įrangos. Nepaisant to, minėtos alternatyvos neturi keleto tokių savybių ir jų derinių, kokių turi švino pagrindu pagamintas stiklas.

               Kur buvo palyginti paprasta rasti pakaitalų, jie jau surasti ir naudojami. Tačiau likusioms reikmėms alternatyvų dar nerasta. Todėl visų reikmių pakeisti bešviniais pakaitalais apskritai neįmanoma.

               Iš 1–7 ir 10 kategorijų vertinimo rezultatų matyti, kad prašymas taikyti išimtį, susijęs su III priedo 13.a įrašu, atitinka bent vieną iš 5 straipsnio 1 dalies a punkte nurodytų susijusių kriterijų, kai formuluotė yra „Švinas, esantis optinėje įrangoje naudojamo balto stiklo sudėtyje“, taigi atnaujinimas yra pagrįstas. Kadangi minėtose taikymo srityse šiuo metu nėra pakankamai patikimų alternatyvų ir artimiausiu metu jų rinkoje sulaukti nesitikima, taip pat atsižvelgiant į sektoriui būdingą inovacijų tempą, manoma, kad penkerių metų išimties galiojimo laikotarpis neturės neigiamo poveikio inovacijoms. Kitoms nei 1–7 ir 10 kategorijoms esama išimtis lieka galioti 5 straipsnio 2 dalyje nustatytą laikotarpį. Taikant konkrečią išimtį nebus susilpninta Reglamente (EB) Nr. 1907/2006 (REACH) numatyta aplinkos ir sveikatos apsauga, kaip numatyta Direktyvos 2011/65/ES 5 straipsnyje.

               3.DELEGUOTOJO AKTO TEISINIAI ASPEKTAI

               Siūlomu aktu suteikiama Direktyvoje 2011/65/ES nustatyto medžiagų naudojimo apribojimo išimtis, kuria leidžiama šviną naudoti specialioms reikmėms.

               Siūloma priemonė – deleguotoji direktyva, kaip numatyta Direktyvoje 2011/65/ES, visų pirma jos 5 straipsnio 1 dalies a punkte.

               Siūlomo akto tikslas – laikantis RoHS 2 nuostatų ir sąlygų bei joje numatyta tvarka priderinant III ir IV priedus prie mokslo ir technikos pažangos, užtikrinti teisinį tikrumą ir darnias rinkos sąlygas elektros ir elektroninės įrangos gamintojams leidžiant specialioms reikmėms naudoti draudžiamas medžiagas.

               Pagal proporcingumo principą šia priemone neviršijama to, kas būtina nurodytam tikslui pasiekti.

               Pasiūlymas ES biudžetui poveikio neturi.

               KOMISIJOS DELEGUOTOJI DIREKTYVA (ES) .../…

               2017 03 15

               kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria leidžiama naudoti šviną optinėje įrangoje naudojamo balto stiklo sudėtyje

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  7
               , ypač į jos 5 straipsnio 1 dalies a punktą,

               kadangi:

               (1)Direktyva 2011/65/ES draudžiama naudoti šviną rinkai pateikiamoje elektros ir elektroninėje įrangoje;

               (2)švino pagrindu pagamintas stiklas naudojamas, nes jo savybių – šviesos pralaidumo, optinės sklaidos, šiluminio laidžio, dvejopo lūžimo ir kt., – derinys yra unikalus;

               (3)yra alternatyvių bešvinio optinio stiklo modelių – bešvinio stiklo, plastikinių lęšių ir kitaip suprojektuotos įrangos. Nepaisant to, minėtos alternatyvos neturi keleto tokių savybių ir jų derinių, kokių turi švino pagrindu pagamintas stiklas;

               (4)kur buvo palyginti paprasta rasti pakaitalų, jie jau surasti ir naudojami. Tačiau likusiems naudojimo atvejams alternatyvų dar nerasta. Todėl visų reikmių pakeisti bešviniais pakaitalais apskritai neįmanoma. Todėl 1–7 ir 10 kategorijų prietaisų atveju draudimo naudoti išimtis švinui, esančiam optinėje įrangoje naudojamo balto stiklo sudėtyje, turėtų būti taikoma iki 2021 m. liepos 21 d. Atsižvelgiant į tokio pobūdžio optinių įrenginių inovacijų ciklą, mažai tikėtina, kad išimties taikymo trukmė turės neigiamą poveikį inovacijoms;

               (5)todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis

               Direktyvos 2011/65/ES III priedas iš dalies keičiamas kaip nurodyta šios direktyvos priede.

               2 straipsnis

               1.Valstybės narės ne vėliau kaip iki [data – -12 mėnesių po šios direktyvos įsigaliojimo] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [data – -12 mėnesių po šios direktyvos įsigaliojimo].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje, 2017 03 15

                     Komisijos vardu

                     Pirmininkas
                     Jean-Claude JUNCKER

                     (1)
                  OL L 174, 2011 7 1, p. 88.

                     (2)
                  Sąrašas pateikiamas adresu
                  http://ec.europa.eu/environment/waste/rohs_eee/adaptation_en.htm

                     (3)
                  Suinteresuotųjų šalių, su kuriomis konsultuotasi, sąrašas reguliariai atnaujinamas ir tvarkomas; jame yra pramonės organizacijų, gamintojų ir tiekėjų, perdirbėjų, vartotojų asociacijų, NVO, akademinių bendruomenių, valstybių narių atstovų ir kitų.

                     (4)

                  Konsultacijų laikotarpis
                  : nuo 2015 m. balandžio 24 d. iki 2015 m. birželio 19 d.

                     (5)

                     Vertinimo ataskaita

                     (6)

                  http://ec.europa.eu/environment/waste/rohs_eee/adaptation_en.htm

                     (7)
                  OL L , , p. .

    ---documentbreak---

               PRIEDAS

               prie

               KOMISIJOS DELEGUOTOSIOS DIREKTYVOS (ES)

               kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria leidžiama naudoti šviną optinėje įrangoje naudojamo balto stiklo sudėtyje

               III priedo 13.a punktas pakeičiamas taip:

               „

                        13.a

                        Švinas, esantis optinėje įrangoje naudojamo balto stiklo sudėtyje

                        Taikoma visoms kategorijoms; nustoja galioti:

                        2023 m. liepos 21 d. – 8 kategorijos medicinos prietaisams, naudojamiems in vitro diagnozei;

                        2024 m. liepos 21 d. – 9 kategorijos pramoniniams stebėjimo bei kontrolės prietaisams ir 11 kategorijai;

                        2021 m. liepos 21 d. – visoms kitoms kategorijoms ir pakategorėms.

               “


title: KOMISIJOS ĮGYVENDINIMO DIREKTYVA (ES) .../… kuria dėl Sąjungos kilmės Solanum tuberosum L. sėklų judėjimo iš dalies keičiamas Tarybos direktyvos 2000/29/EB IV priedas

text:
KOMISIJOS ĮGYVENDINIMO DIREKTYVA (ES) .../…

               2017 10 19

               kuria dėl Sąjungos kilmės Solanum tuberosum L. sėklų judėjimo iš dalies keičiamas Tarybos direktyvos 2000/29/EB IV priedas

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje
                  1
               , ypač į jos 14 straipsnio antros pastraipos d punktą,

               kadangi:

               (1)Direktyvos 2000/29/EB 5 straipsnio 1 dalyje kartu su tos direktyvos IV priedo A dalies II skirsnio 18.3 punktu nustatyti specialūs reikalavimai, susiję su stolonus arba stiebagumbius formuojančių Solanum L. rūšies augalų arba jų hibridų, skirtų sodinti, išskyrus tos direktyvos IV priedo A dalies II skirsnio 18.1, 18.1.1 arba 18.2 punktuose nurodytus Solanum tuberosum L. stiebagumbius ir išskyrus genų bankuose arba genetinių atsargų kolekcijoje laikomą kultūrą išsaugančią medžiagą, judėjimu;

               (2)tam tikros valstybės narės paprašė nustatyti tikslesnius reikalavimus dėl Sąjungos kilmės Solanum tuberosum L. sėklų, paprastai dar vadinamų tikrosiomis bulvių sėklomis (toliau – nurodytos sėklos), judėjimo. Šiais reikalavimais turėtų būti užtikrinta Sąjungos teritorijos fitosanitarinė apsauga nuo kenksmingųjų organizmų, kuriais galimai yra užkrėstos nurodytos sėklos;

               (3)sėklos, kurios yra stolonus arba stiebagumbius formuojantys Solanum L. rūšies augalai arba jų hibridai, skirti sodinti, laikyti genų bankuose arba genetinių atsargų kolekcijose, neturėtų būti laikomi nurodytomis sėklomis, nes jų paskirtis yra moksliniai tyrimai ir išsaugojimas;

               (4)atsižvelgiant į tai, kad Synchytrium endobioticum (Schilbersky) Percival, Clavibacter michiganensis ssp. sepedonicus (Spieckermann ir Kotthoff) Davis et al., Ralstonia solanacearum (Smith) Yabuuchi et al. ir bulvių gumbų verpstiškumo viroidas kelia didelę fitosanitarinę riziką nurodytoms sėkloms, ir į 2015 m. Nyderlandų maisto ir vartojimo prekių saugos institucijos atliktą kenksmingųjų organizmų rizikos analizę
                  2
               , tikslinga nustatyti, kad arba nurodytos sėklos turėtų būti kilusios iš teritorijų, kuriose, kaip žinoma, šių organizmų nėra, arba nurodytoms sėkloms ir jų gamybos vietoms turėtų būti taikomi konkretūs reikalavimai;

               (5)šioje direktyvoje nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠIĄ DIREKTYVĄ:

               1 straipsnis

               Direktyvos 2000/29/EB IV priedas iš dalies keičiamas pagal šios direktyvos priedą.

               2 straipsnis

               1.Valstybės narės ne vėliau kaip [Office of Publications, please insert the date of the last day of the fifth month following the month of the entry into force of this Directive] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [Office of Publications, please insert the date following the date inserted in the first subparagraph, i.e. the first day of the next month].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja trečią dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje, 2017 10 19

                     Komisijos vardu

                     Pirmininkas
                     Jean-Claude JUNCKER

                     (1)
                  OL L 169, 2000 7 10, p. 1.

                     (2)
                  PRA EU internal movement of True Potato Seeds of official varieties, NVWA, 2015 m. birželio mėn.

    ---documentbreak---

               PRIEDAS

               Direktyvos 2000/29/EB IV priedo A dalies II skirsnis iš dalies keičiamas taip:

               (1)18.3 punktas pakeičiamas taip:

                        „18.3.
                              Stolonus arba stiebagumbius formuojantys Solanum L. rūšies augalai ir jų hibridai, skirti sodinti, išskyrus 18.1, 18.1.1 ir 18.2 punktuose apibrėžtus Solanum tuberosum L. stiebagumbius ir genų bankuose arba genetinių atsargų kolekcijoje laikomą kultūrą išsaugančią medžiagą ir kitas 18.3.1 punkte nurodytas Solanum tuberosum L. sėklas.

                        (a)Augalai turėjo būti laikomi karantino sąlygomis ir atlikus karantininį tyrimą juose neturi būti rasta kenksmingųjų organizmų;

                        (b)a punkte nurodytas karantininis tyrimas:

                        aa)
                              turi būti prižiūrimas suinteresuotos valstybės narės oficialios augalų apsaugos organizacijos, o atliekamas– tos organizacijos arba bet kurios kitos oficialiai patvirtintos institucijos mokslinio personalo;

                        bb)
                              turi būti atliekamas vietoje, kurioje yra atitinkamos sąlygos, pritaikytos laikyti kenksmingus organizmus ir medžiagą, įskaitant indikatorinius augalus, taip, kad būtų išvengta kenksmingųjų organizmų paplitimo rizikos;

                        cc)
                              turi būti atliekamas kiekvienam medžiagos vienetui

                        —
                              jį reguliariai apžiūrint bent vieną visą vegetacijos ciklą, atsižvelgiant į medžiagos rūšį ir jos vystymosi stadiją tyrimų programos metu, siekiant ištirti bet kurio kenksmingojo organizmo sukeltus požymius,

                        —
                              tiriant, remiantis 18 straipsnyje minimais metodais, apie kuriuos būtina pranešti Komisijai:

                        —
                              visą bulvių medžiagą bent dėl:

                        –
                              bulvių Andų latentinio viruso,

                        –
                              arakacijos B viruso Oca štamo,

                        –
                              bulvių juodosios žiediškosios dėmėtligės viruso,

                        –
                              bulvių gumbų verpstiškumo viroido,

                        –
                              bulvių T viruso,

                        –
                              bulvių Andų margligės viruso,

                        –
                              neeuropinių izoliuotų bulvių A, M, S, V, X ir Y (įskaitant Yo, Yn ir Yc) virusų ir bulvių lapų susisukimo viruso,

                        –
                              Clavibacter michiganensis ssp. sepedonicus (Spieckermann ir Kotthoff) Davis et al.,

                        –
                              Ralstonia solanacearum (Smith) Yabuuchi et al.;

                        —
                              Solanum tuberosum L. sėklos, išskyrus nurodytas 18.3.1 punkte, bent dėl pirmiau išvardytų virusų ir viroidų;

                        dd)
                              atitinkamai tiriant bet kuriuos kitus atliekant vizualinę apžiūrą pastebėtus požymius, kad būtų nustatyti tokius požymius sukėlę kenksmingieji organizmai;

                        (c)bet kuri medžiaga, kurioje, atliekant b punkte minimą tyrimą, buvo rasta b punkte nurodytų kenksmingųjų organizmų, turi būti nedelsiant sunaikinta arba jai turi būti taikomos procedūros, kuriomis sunaikinamas kenksmingasis (-ieji) organizmas (-ai);

                        (d)kiekviena šią medžiagą turinti organizacija arba mokslinė institucija apie turimą medžiagą praneša savo šalies (valstybės narės) oficialiai augalų apsaugos tarnybai. “

               (2)Po 18.3 punkto įterpiamas šis 18.3.1 punktas:

                        „18.3.1.
                              Solanum tuberosum L. sėklos, išskyrus nurodytas 18.4 punkte.

                        Oficialus patvirtinimas, kad:

                        Sėklos gaunamos iš augalų,  atitinkančių, jei taikoma,18.1, 18.1.1, 18.2 ir 18.3 punktuose nustatytus reikalavimus;

                        ir

                        (a)sėklos yra kilusios iš teritorijų, kuriose, kaip žinoma, nėra Synchytrium endobioticum (Schilbersky) Percival, Clavibacter michiganensis ssp. sepedonicus (Spieckermann ir Kotthoff) Davis et al., Ralstonia solanacearum (Smith) Yabuuchi et al. ir bulvių gumbų verpstiškumo viroido;

                        arba

                        (b)sėklos atitinka visus šiuos reikalavimus:

                        i)
                              jos pagamintos vietoje, kurioje nuo paskutinio vegetacijos ciklo pradžios nepastebėta a punkte nurodytų kenksmingųjų organizmų sukeliamų ligų simptomų;

                        ii)
                              jos pagamintos vietoje, kurioje buvo imtasi visų šių veiksmų:

                        (1)
                              vieta atskirta nuo kitų bulvinių šeimos augalų ir kitų bulvių gumbų verpstiškumo viroido augalų šeimininkų;

                        (2)
                              sąlyčio su darbuotojais ir objektais, tokiais kaip įrankiai, įrenginiai, transporto priemonės, indai ir pakavimo medžiagos, iš kitų vietų, kuriose auginami bulvinių šeimos augalai ir kiti bulvių gumbų verpstiškumo viroido augalai šeimininkai prevencija, arba tinkamos higienos priemonės, taikomos darbuotojams ar objektams iš kitų vietų, kuriose auginami bulvinių šeimos augalai ir kiti bulvių gumbų verpstiškumo viroido augalai šeimininkai, siekiant užkirsti kelią infekcijai;

                        (3)
                              naudojamas tik toks vanduo, kuriame nėra šiame punkte nurodytų kenksmingųjų organizmų. “